CELEX: 62012CN0310
Language: bg
Date: 2012-06-27 00:00:00
Title: Дело C-310/12: Иск, предявен на 27 юни 2012 г. — Европейска комисия/Унгария

24.11.2012   
            
            
               BG
            
            
               Официален вестник на Европейския съюз
            
            
               C 366/22
            
         Иск, предявен на 27 юни 2012 г. — Европейска комисия/Унгария
   (Дело C-310/12)
   2012/C 366/38
   Език на производството: унгарски
   
      Страни
   
   
      Ищец: Европейска комисия (представители: P. Hetsch, D. Düsterhaus и A. Sipos)
   
      Ответник: Унгария
   
      Искания на ищеца
   
   
               —
            
            
               да се установи, че като не е приела законовите, подзаконовите и административните разпоредби, необходими за транспониране на Директива 2008/98/ЕО на Европейския парламент и на Съвета от 19 ноември 2008 година относно отпадъците и за отмяна на определени директиви (1), както изисква член 40 от тази директива, или най-малкото, като не е съобщила тези разпоредби на Комисията, Унгария не е изпълнила задълженията си по директивата.
            
         
               —
            
            
               да се осъди Унгария на основание член 260, параграф 3 ДФЕС да заплаща периодична имуществена санкция в размер на 27 316,80 EUR дневно, считано от датата на постановяване на решението, тъй като не е съобщила на Комисията националните разпоредби, приети за транспониране на Директива 2008/98/ЕО.
            
         
               —
            
            
               да се осъди Унгария да заплати съдебните разноски.
            
         
      Правни основания и основни доводи
   
   Директива 2008/98/ЕО на Европейския парламент и на Съвета от 19 ноември 2008 година относно отпадъците и за отмяна на определени директиви е основният правен акт в този сектор и в частност определя съществени понятия, свързани с управлението на отпадъците като например „отпадък“, „рециклиране“ или „оползотворяване“.
   Определеният за транспониране на тази директива срок е изтекъл на 12 декември 2010 г. Унгария е уведомила Комисията, че не е приключила законодателните действия по транспониране на директивата. Като се има предвид, че към настоящия момент разпоредбите за транспониране все още не са приети, Комисията счита, че Унгария не е изпълнила задълженията си за пълно транспониране на директивата.
   Съгласно член 260, параграф 3 ДФЕС, когато предяви иск по член 258 ДФЕС, Комисията може да поиска от Съда с решението за установяване на неизпълнение на задължения да задължи съответната държава членка да съобщи на Комисията мерките за транспониране на директива, приета съгласно определена законодателна процедура, или може да посочи размера на еднократно платимата сума или периодичната парична санкция, която тази държава трябва да заплати и която според Комисията е съобразена с обстоятелствата. В изпълнение на Съобщение на Комисията — Прилагане на член 260, параграф 3 от ДФЕС (2) Комисията е изчислила предложената периодична имуществена санкция съгласно метода, предвиден в Съобщението относно прилагането на член 228 от ДЕО.
   
      (1)  ОВ L 312, стр. 3.
   
      (2)  ОВ C 12, 15.1.2011 г., стр. 1.